पर्यटन वर्षको उद्घाटनसंगै बैशाख १ गते प्रधानमन्त्री केपी ओलीको प्रमुख आतिथ्यतामा कर्णाली सरकारले रारामै तेस्रो मन्त्री परिषद् बैठक बस्ने तयारी गरेको कर्णाली सरकारका मुख्यमन्त्री महेन्द्रबहादुर शाहीका प्रेस सल्लाहकार धुव्रबिक्रम बुढाथोकीले जानकारी दिए । उक्त अवसरमा प्रधानमन्त्रीले राष्ट्रका नाममा सम्वोधन गर्ने, हुम्लाको उत्तरी नाका हिल्सा, कालिकोटको पचालझरना र डोल्पाको शे फोक्सुण्डो तालको अवलोकन भ्रमणलगायतका कार्यक्रम तय गरिएको छ ।
